ГIуллакх дийцаредан охьахевшира уьш. Туркойн махкара веанчунна хьалхо дуьйна гIуллакх довзийтинера. Хьалхара дош цуьнга кховдийра, боху. ГIеххьа нохчийн маттах кхеташ хилла и турко, делахь а, цига балийна талмажаш а хилла. Туркойн махкарчу хьешан къамелан жамI дича, куьгбехкениг, кхи дIа дийца ца оьшуш, дакъазабаьллачу доьзална пайденна цIеяьккхина долу даьхни дIатакха декхарвина, аьлча а, аьккхи бехке ву стаг кхалхарна бохург чIагIдина.